съобщения между издателя на идентификатори и икономическите оператори, регистриращи се към издателя на идентификатори или подаващи искане за уникални идентификатори;
 б)
 доставчиците на първични хранилища на данни — за съобщения между първичните хранилища на данни и производителите или вносителите;
 в)
 доставчика на вторичното хранилище на данни — за съобщения между вторичното хранилище на данни и маршрутизатора и:
 i)
 издателите на идентификатори;
 ii)
 първичните хранилища на данни; и
 iii)
 икономическите оператори, използващи маршрутизатора, т.е. икономическите оператори, различни от производителите и вносителите.
 2. Доставчиците на първичните и вторичното хранилища на данни отговарят за сигурността и целостта на съхраняваните от тях данни. Преносимостта на данните се осъществява в съответствие с общия речник на данните, установен в член 28.
 3. За всички прехвърляния на данни отговорността за пълнотата на предаваните данни се носи от изпращащата страна. За да може изпращащата страна да изпълни това задължение, получаващата страна потвърждава получаването на прехвърляните данни, включително контролна стойност за действително предадените данни или друг алтернативен механизъм, който позволява проверката на целостта на предаването и по-специално неговата пълнота.
 Член 37
 Преходни разпоредби
 1. Цигарите и тютюнът за ръчно свиване на цигари, които са произведени в Съюза или са внесени в Съюза преди 20 май 2019 г. и не са маркирани с УИ на равнище потребителска опаковка в съответствие с член 6, могат да останат в свободно обращение до 20 май 2020 г. По отношение на тютюневите изделия, за които има разрешение да останат в свободно обращение, но не са маркирани с УИ на равнище потребителска опаковка, задълженията, посочени в глава VI, не се прилагат.
 2. Тютюневи изделия, различни от цигари и тютюн за ръчно свиване на цигари, които са произведени в Съюза или са внесени в Съюза преди 20 май 2024 г. и не са маркирани с УИ на равнище потребителска опаковка в съответствие с член 6, могат да останат в свободно обращение до 20 май 2026 г. По отношение на тютюневите изделия, за които има разрешение да останат в свободно обращение, но не са маркирани с УИ на равнище потребителска опаковка, задълженията, посочени в глава VI, не се прилагат.
 Член 38
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 декември 2017 година.
 За Комисията
 Председател
 Jean-Claude JUNCKER
 (1) ОВ L 127, 29.4.2014 г., стр. 1.
 (2) Протокол за премахване на незаконната търговия с тютюневи изделия към Рамковата конвенция на Световната здравна организация за контрол на тютюна (ОВ L 268, 1.10.2016 г., стр. 10).
 (3) Решение (ЕС) 2016/1749 на Съвета от 17 юни 2016 г. относно сключването от името на Европейския съюз на Протокола за премахване на незаконната търговия с тютюневи изделия към Рамковата конвенция на Световната здравна организация за контрол на тютюна, с изключение на неговите разпоредби, които попадат в обхвата на част трета, дял V от Договора за функционирането на Европейския съюз (ОВ L 268, 1.10.2016 г., стр. 1). Решение (ЕС) 2016/1750